Den Vest-Sjællandske Avis, 1816-08-01
Oversigt. af Dagens udenlandske Nyeheder. Kongeriget Würtemberg har under den franske Revolution hævet sig til en Grad af Anseelse og Statskraft, som der var ingen Grund til at forvente. J Aaret 1792 var det endnu kun et Hertugdømme af 166 Qvadrat Miles Størrelse med 650000 Jndvaanere, og nu er det ikke allene ophøiet til et Kongerige, men har tillige en Udstrækning af 369 Qvadrat Mile og en Folkemængde af over 1,303000 Mennesker, med 10 Millioner Gylden i Jndkomster og med en staaende Armee paa 20000 Mand. Hertugen eiede før Revolutionen Grevskabet Mümpelgard paa hiin Side af Rhinen, som var 7 Qvadrat Mile stort og havde 14000 Jndvaanere; han mistede det i Revolutions=Krigen; men fik i Aaret 1803 i Erstatning Kurværdigheden, og en Forøgelse af 29 Qvadrat Mile og 107000 Jndvaanere, ved det, at en Deel nærliggende geistlige Stifter og Stæder bleve forbundne med hans Lande. – Krigen imellem Østerrig og Frankerig, udbrød i Aaret 1805, Würtemberg tog strax fransk Parthie, og da Østerrig laae aldeles under i Krigen, saa udvidede det sin Magt i Schwaben med 44 Qvadrat Mile Land og 105, 137 Jndvaanere, paa Østerrigs Bekostning, ved Aftrædelsen af dettes Besiddelser. Da den østerrigske Keiser frasagde sig den tydske Keiserværdighed og Napoleon oprettede det rhinske Forbund, lod Würtemberg sig optage deri, det blev opløftet til et Kongerige, d. 1 Januar 1806, og fik en Forøgelse af 79 Qvadrat Mile Land og 154000 Beboere. Efterat Napoleon havde indviklet sig i den spanske Krig og Østerrig anfaae Frankerigs Magt for at være svækket, greb det i Aaret 1809 paa nye til Vaaben mod Napoleon, men Würtemberg forlod ikke hans Sag, denne fik endnu Overhaand; til Belønning bleve dens Lande fortræffeligt afrundede og dertil forøgede med en Tilvært af 39 Qvadrat Mile Land og 120000 Jndvaanere. Først i 1813, da Lykken havde bortvendt sit Aasyn fra sin hidindtil uovervundne Yndling, blev han ogsaa forladt af Würtemberg; det bevarede sine erhvervede Fordeele, traadte ind i det tydske Forbund, hvor det indtog 6te Plads og erholdt 4 Stemmer i Plenum – den nærværende Konge, Friedrich den 2den Wilhelm Carl, er nu 62 Aar gammel, han har to Gange været givt, og blev anden Gang formælet den 18 Mai 1797 med den engelske Kronprindsesse Charlotte Augusta Mathilde, Kong Georg den 3dies ældste Datter. Af det første Ægteskab har Kongen Børn, nemlig Kronprindsen Friederich Wilhelm Carl, nu 35 Aar gammel, en berømt Kriger og Forfægter af Tydsklands Uafhængighed, som først var givt med Prindsesse Charlotte af Baiern, men blev siden separeret fra hende, og derpaa formælede sig i Aar med Storfyrstinde Catharina Pavlovna, Keiser Alexanders Søster, Kongens to andre Børn ere Prindsesse Friderikke Catharina Sophia Dorg thea, som blev gift med Napoleons Broder, Jerome, forhen Konge af Westphalen; hvilken Kongen af Würtemberg nu har udnævnt til Hertug af Montfort; og endelig Prindsen Paul Carl Friederich August. Forresten har Kongen 6 Brødre og en Søster, Maria Feodorovna, som er Enke efter Keiser Paul og den russiske Keiser Alexanders Moder. Den kongelige Würtembergske Familie er meget talrig i sine Grene. Kongens Familie-Forbindelse med det engelske Hof paa den ene Side og dobbelte Familieforbindelse med det russiske er til stor Fordeel for Rigets politiske Stilling (det erikke umærkværdigt i politisk Henseende, at det russiske Hof staaer i en saa nøie Familie-Forbindelse med de tre anseelige Magter i det sydlige Tydskland, Baiern, Würtemberg og Baden. Forbindelserne med Würtemberg ere fortalte, og Keiser Alexanders Gemalinde er en Prindsesse af Baden, hvis Søster er givt med Kongen af Baiern, saaledes har det russiske Hof ved sine Familie-Forbindelser med disse Magter og med det kongelige nederlandske Huus skaffet sig to anseelige Stytte punkter i det vestlige Europa for sine politiske Forhold.)